Steyr AUG

AUG er et bullpup automatgevær i kaliber 5,56 mm fra østerrikske Steyr Mannlicher GmbH & Co KG (tidligere Steyr-Daimler-Puch). Det ble utviklet på 70-tallet og er i bruk i flere land.

 Historie og utvikling 
AUG står for Armee Universal Gewehr («universelt hærgevær») og ble tatt i bruk av den østerrikske hæren som StG 77 i 1977. Den erstattet da den gamle 7,62 mm StG 58, en lisensprodusert FN FAL. AUG har vært i produksjon siden 1978, og er standard gevær i den østerrikske hæren og forskjellige politiavdelinger.

I 1985 ble AUG tatt i tjeneste i det australske forsvaret, og blir produsert på lisens av Australian Defence Industries i Litgow. Denne modellen brukes også av New Zealands forsvar.

AUG er eller har også vært i bruk i Argentina, Bolivia, Ecuador, Irland, Luxembourg, Saudi-Arabia, Tunisia og Pakistan. I USA har tollvesenet tatt det i bruk.

 Teknisk 
 Varianter 

Steyr AUG A1 Standardutgaven innført i 1977. Valgfritt grønn eller svart plast.
Steyr AUG A2 Lik A1, men har et bærehåndtak montert på en picatinnyskinne.
Steyr AUG A3 Picatinnyskinne opp og på forskjeftet.
Steyr AUG P Halvautomatisk AUG A1 med kortere løp.
Steyr AUG P Special Receiver AUG P med picatinnyskinner.
Steyr AUG 9 mm (AUG SMG/AUG Para) kamret for 9 × 19 mm Parabellum. Endringer fra A1 i løpet, sluttstykket, magasinet og har en magasinbrønnadapter som gjorde det mulig å bruke magasiner fra maskinpistolen Steyr MPi 69. Denne varianten er rekyldrevet. En tid ble et sett med deler levert for å konvertere en hvilken som helst AUG til 9 mm.
Steyr AUG M203 En AUG modifisert for å bruke M203 granatrør.
Steyr AUG LSW (Light Support Weapon) AUG som lagsvåpen.
Steyr AUG HBAR (Heavy-Barreled Automatic Rifle) En variant med lengre, tungt løp for å brukes som lett maskingevær. 
Steyr AUG LMG (Light machine gun) Basert på AUG HBAR med 4× kikkert.
Steyr AUG LMG– Samme som AUG LMG, men med sikteskinner.
Steyr AUG HBAR– Skarpskytterutgave basert på AUG HBAR.
Steyr AUG Z Halvautomatisk utgave for sivilt bruk. Lovlig i Norge for bruk til praktisk skyting.
Steyr USR AUG A2 modifisert for å passe inn i bestemmelser fra amerikanske Bureau of Alcohol, Tobacco, Firearms and Explosives.

 USA 
MSAR STG-556 En variant instrodusert på messen SHOT Show i 2007 og produsert av Microtech Small Arms Research Inc. Den er basert på AUG A1 og har en mekanisme for å tvangslukke sluttstykket  på samme vis som M16. Den er tilgjengelig i forskjellig utgaver for det sivile, militære eller politimarkedet.MSAR – Microtech Small Arms Research Inc. Lest 12. oktober 2007.
TPD USA AXR Også introdusert på SHOT Show i 2007, og er en klone av AUG A2 som kun kan avfyre halvautomatisk ild. Den bruker Nato-type magasiner.TPD-USA - Tactical Products Design Inc.  Lest 12. oktober 2007.

 Australia 
Austeyr F88 Den australske hærens modifiserte versjon av AUG A1; den hadde bajonettfeste. Lisensprodusert av Australian Defence Industries i Litgow i New South Wales. Den første avdelingen utrustet med F88 var 6th Battalion, Royal Australian Regiment, som fikk de i januar 1989.
Austeyr F88C Karabinversjon med 407 mm løp.
Austeyr F88S En variant av F88 med picatinnyskinne i stedet for standardsiktet.
F88S-A1C En kompakt variant av F88 med påmontert picatinnyskinne. Våpenet har 407 mm løp. Typisk gitt til avdelinger med behov for lett utstyr, slik som oppklaring og kavaleri.
Austeyr F88 GLA Variant med M203 granatrør. Utrustet med et M203PI granatrør, et siktefeste fra Knight's Armament med et rødpunktsikte fra Firepoint. Bajonettfestet og det vertikale framskjeftet er fjernet.
F88T En variant kamret i .22 LR for treningsformål. Ammunisjonen er billigere og har kortere rekkevidde. Brukes også av Australian Defence Force Cadets.

 Prototyper 
Austeyr F88A4 ADI har foreslått en variant med flere picatinnyskinner for å montere granatrør, sikter og annet tilbehør. A4 er kjøpt inn for evaluering.
DSTO Advanced Individual Combat Weapon En prototypversjon med mekanismen fra en F88 integrert med en flerskudds 40 mm granatkaster.

 Referanser 

Kategori:Automatgeværer
Kategori:Skytevåpen i kaliber 5,56 mm
Kategori:Skytevåpen i kaliber 9 mm
Kategori:Østerrikske skytevåpen